stanford-oval/wikipedia huggingface dataset:
אישטרוק אבן שאנג'י

| --- | --- |
 לידה:  ה'ש"ל
 פטירה:  ה'ת"ג (בגיל 73 בערך)
 תפקידים נוספים:  רב 
 רבותיו:  שלמה הכהן (מהרש"ך) 
 
רבי אישטרוק בן דוד אבן שאנג'י (ה'ש"ל 1570 בערך - סוף שנת ה'ת"ג 1643) היה רב, פוסק וראש ישיבה בבולגריה בראשית תקופת האחרונים.
חייו

נולד בשנת ה'ש"ל בקירוב, כנראה בעיר ניקופול שבבולגריה. היה לו אח בשם ר' ציון, שהיה מגדולי הקהל בניקופול, וייתכן שאף היה רב העיר למשך תקופה לאחר רבי יצחק ביג'ה. לפי דברי הרב יצחק ביג'ה אביו ר' דוד "התפרסם כתלמיד חכם, עשיר ובעל מעשים וזכה לשיבה טובה". מוצא משפחתו ממגורשי ספרד שהגיעו לבלקן לאחר הגירוש. ממשפחתו יצאו תלמידי חכמים, רופאים, משוררים ומנהיגים מהמאה ה-15 ועד המאה ה-18. למד תורה בשאלוניקי בישיבתו של רבי שלמה הכהן (מהרש"ך). רבי אישטרוק מרבה לצטט את רבו, ומזכירו כרבו המובהק. משנת ה'ש"ן (1590) בערך שימש כרב קהילת הספרדים בסופיה, כנראה במקום רבי אברהם חדידה, שבה כיהן כחמישים שנה עד לעלייתו לארץ ישראל בשנת ה'ת' לערך. חכם קהילת הספרדים הוא "מרביץ התורה", שתפקידו לדרוש בשבתות, לדון בדיני אישות ובדיני ממונות, ולהקים ישיבה.
עלה לארץ ישראל על אף המצב הכלכלי והמדיני הקשה ששרר בה באותה תקופה. תקופה מסוימת שהה בקושטא, כנראה בדרכו לארץ-ישראל, והתגורר בביתו של ר' ישראל בנבנישתי, אביו של רבי חיים בנבנישתי. הוא התיישב בירושלים ובה נפטר בשנת ה'ת"ג.
רבי חיים בנבנישתי מביא בחיבורו הנהגות שראה אצל רבי אישטרוק בהיותו בקושטא בבית אביו או במקומות אחרים. רבי עזריה פיגו הספיד אותו עם בוא הידיעה על פטירתו. התכתב עם רבים מרבני דורו, בהם מהרי"ט, רבי אברהם מונסון ועוד.
אוסף תשובותיו היה שמור בכתב יד חסר סדר שהתגלגל למוסקבה ונשמר באוסף גינזבורג, ויצא לאחר עריכה וסידור על ידי הרב פרופ' משה עמאר בשנת תשמ"ב בהוצאת אוניברסיטת בר-אילן. כפי הנראה, רבי אישטרוק השאיר כתבים נוספים, שטרם ראו אור.
לקריאה נוספת

משה עמאר, שאלות ותשובות רבי אישטרוק ב"ר דוד אבן שאנג’י, רמת גן: הוצאת אוניברסיטת בר-אילן, תשמ"ב, באתר היברובוקס
הערות שוליים

↑  רבי משה אבן חביב, עזרת נשים, קושטא תצ"א, עמ' עג דף א
↑  בית נאמן, ויניציאה שפ"א דף צג, המצוטטים אצל משה עמאר, להלן "לקריאה נוספת".
↑  למשל: שיירי כנסת הגדולה על אורח חיים, סימן רעא סעיף ד; כנסת הגדולה על אורח חיים תקצ"ב
↑  בינה לעיתים, דרוש ד, דף' י"ג א
אה"מ פיניקס (1832)

| --- | --- |
"פיניקס" בהפגזת עכו מן הים, 1840
"פיניקס" בהפגזת עכו מן הים, 1840
 תיאור כללי
 סוג אונייה:  • סלופ משוטות (1844-1832) • סלופ מדחפי (1864-1845)
 צי:   הצי המלכותי הבריטי
 ציוני דרך עיקריים
 מספנה:  מספנת הצי בצ'טם
 הוזמנה:  12 בינואר 1831
 תחילת הבנייה:  מאי 1831
 הושקה:  25 בספטמבר 1832
 תקופת הפעילות:  6 בנובמבר 1834 – ינואר 1864 (כ־29 שנים)
 אחריתה:  נגרטה ב-1864
 מידות
 אורך:  "174-7 רגל (53.2 מ')
 רוחב:  "31-10 רגל (9.7 מ')
 עומק הספנה:  כאוניית משוטות: "16-9 רגל (5.1 מ')  כאוניית מדחף: "12-3 רגל (3.7 מ')
 שוקע:  כאוניית משוטות: "12-7 רגל (3.8 מ')
 נתונים טכניים
 מהירות:  8.8 קשר (16.3 קמ"ש) כאוניית מדחף
 גודל הצוות:  135 איש
 מספר תרנים:  2
 הנעה:  כאוניית משוטות: מנוע קיטור 2 צילינדרים מסוג זרועות צידיות, הספק נומינלי 220 כוחות סוס; מפרשי עזר. כאוניית מדחף: מנוע קיטור 2 צילינדרים אנכי, הספק נומינלי 260 כוחות סוס, הספק אינדיקטורי 489 כוחות סוס (365 kW); מפרשי עזר.
 צורת הנעה:  • משוטות (1844-1832) • מדחף (1864-1845)
 אמצעי לחימה
 חימוש:  כאוניית משוטות: • תותח 10 אינץ' (84 cwt) על מקבע סובב (אנ') • תותח 8 אינץ' (52 cwt) על מקבע סובב • 4 תותחי 32 ליטראות (קרונדות, 17 cwt) כאוניית מדחף: • תותח 10 אינץ' (84 cwt) סובב • תותח 8 אינץ' (52 cwt) סובב • 8 תותחי 32 ליטראות (קרונדות, 17 cwt)
אה"מ "פיניקס" ואה"מ "דיליג'נס" בגרינלנד, 1854
אוניית הוד-מלכותו "פיניקס" (באנגלית: HMS Phoenix) הייתה סלופ קיטור של הצי המלכותי הבריטי, בעלת גוף עץ ומונעת על ידי משוטות, שהושקה ב-1832. ב-1845 הוסבה לסלופ קיטור מדחפי נושא 10 תותחים. ב-1851 הותקנה לשירות כאוניית אספקה באוקיינוס הקרח הצפוני. ב-1864 נגרטה.
תיאור האונייה

האונייה תוכננה על ידי רוברט ספינג (אנ'), הארכיטקט הימי הראשי של הצי המלכותי  ונבנתה במספנת הצי בצ'טם. מנוע הקיטור שלה, מתוצרת Maudley, Sons & Field (אנ'), היה בעל שני צילינדרים מסוג זרועות צדיות (side lever engine), בעל הספק נומינלי של 2230 כוחות סוס. היא הייתה חמושה בתותח 10 אינץ' (84cwt) אחד, בתותח 8 אינץ' (52cwt) על חצובה סובבת וב-4 קרונדות 32 ליטראות (17cwt).
ב-22 במרץ 1831, עוד לפני שהחלה הבנייה, הוחלף שמה ל"כארון" (Charon), אך שבועיים לאחר מכן הוחזר לה שמה הקודם – "פיניקס".
קורותיה כאוניית משוטות

"פיניקס" הוכנסה לשירות פעיל ב-6 בנובמבר 1833 בפיקודו של קומנדר רוברט אוליבר (Oliver), והוצבה בצי התעלה. מ-9 בספטמבר 1835 עד יוני 1838 הייתה בפיקודו של קומנדר ויליאם הונימן הנדרסון (Henderson), ובמלחמה הקרליסטית הראשונה (1840-1833) ערכה הפלגות סיור לאורך חופי ספרד. מ-19 בנובמבר 1836 עד 1838 פיקד עליה קפטן ג'ון היי (אנ'). ביולי 1838 נמסר הפיקוד על האונייה לידי קומנדר אנתוני וו. מילוורד (Milward), ומ-20 ביולי 1839 שירתה בצי הים התיכון (אנ') בפיקודו של קומנדר רוברט ספנסר רובינסון;  ב-1 במרץ 1840 נמסרה האונייה לקומנדר רוברט פנשואו סטופפורד (אנ'). תחת פיקודו של סטופפורד הייתה "פיניקס" חלק מהשייטת הבריטית-אוסטרית-טורקית שפעלה לסילוק מוחמד עלי שליט מצרים מסוריה וארץ ישראל, והשתתפה בהפגזת העיר עכו ב-3 בנובמבר 1840. מ-26 בדצמבר 1840 עד הוצאתה משירות פעיל ב-1 בינואר 1842 פיקד עליה קומנדר ג'ון ריצ'רדסון (Richardson).
ההסבה לסלופ קיטור מדחפי

באפריל 1844 הוסבה "פיניקס" לסלופ מדחפי במספנת Curling & Young בליימהאוס (אנ') לפי תכנונו של אוליבר לנג (Lang). הותקן בה מנוע קיטור מתוצרת John Penn & Son בעל הספק נומינלי של 260 כוחות סוס והספק אינדיקטורי של 489 כוחות סוס, שני צילינדרים, אנכי, חד-דרגתי. העבודות הסתיימו בפברואר 1845. עלות ההסבה הייתה 18,663 ליש"ט. פירוק גלגלי המשוטות בשני צדדיה של "פיניקס" פינה מקום לתותחים, ועל כן נוספו לה ארבע קרונדות והיא נשאה סך הכול 10 תותחים. ב-1 באפריל 1844 נכנסה שוב למבדוק בדפטפורד, והותקן בה מדחף חדש (Mr Steinman patent submarine propeller).
קורותיה כאוניית מדחף

בשנים 1847-1845 שרתה "פיניקס" בצי מימי המולדת (אנ') ואחר כך בצי הים התיכון (אנ') בפיקודו של קומנדר ג'יימס דניס. ב-6 בפברואר 1846 הוכנסה למבדוק כדי להתקין בה שדרית מדומה (false keel), על מנת להקטין את טלטוליה הכבדים בים. מ-1849 השתייכה לשייטת מערב-אפריקה (אנ'), תחילה בפיקודו של קומנדר ג'ורג' וודהאוז (Woodhause) ואחר כך בפיקודו של קומנדר תומאס לַייסֶת (Lysaght). ב-15 באוגוסט 1851 הוצאה משירות פעיל.
עם שובה יועד לה תפקיד חדש, היא הוכשרה במספנת הצי בדפטפורד להפלגות באוקיינוס הקרח הצפוני, ובפברואר 1853 הוחזרה לשירות. הפיקוד עליה נמסר לידיו של קפטן אדוארד אינגלפילד (אנ'), והובילה אספקה אל בסיס המשלחת של חוקר הקוטב אדוארד בֶּלצֶ'ר (אנ') בבּיצִ'י אַיילנד (אנ'). באוקטובר 1853 הביאה "פיניקס" ללונדון את הידיעה על גילוי המעבר הצפון-מערבי על ידי רוברט מקלור (אנ'). ב-21 בפברואר 1854 יצאה בפעם השנייה בפיקודו של אינגלפילד אל בסיס האספקה בביצ'י הד. בשובה הביאה איתה את צוות אה"מ "אינווסטיגטור" (אנ'), שיצאה לחפש את חברי המשלחת האבודה של פרנקלין אך נלכדה בקרח.
בשנת 1855, במהלך מלחמת קרים (1856-1853), שרתה כאוניית אספקה לים הלבן. בשנת 1860 הושבתה, וב-1864 הוצאה משירות ונמכרה לגריטה.
לקריאה נוספת

*  Winfield, R.; Lyon, D. (2004).  London: Chatham Publishing. pp. 155-156, 211.
הערות שוליים

↑  הספק נומינלי (nominal horsepower) הוא ההספק התאורטי שמפתח מנוע קיטור כשהוא פועל בלחץ קיטור סטנדרטי של 7 ליברות לאינץ' מרובע ולא בלחץ הקיטור הממשי השורר בצילינדר שלו. פרמטר זה שימש לאומדן ההספק של מנועי קיטור במאה ה-19.
↑  Winfield (2004), pp. 155-156.
1 2 3 4 5 6  HMS Phoenix (1832) in P. Davis website..
↑  הספק אינדיקטורי (indicated horsepower) הוא ההספק "ברוטו" של המנוע, המחושב על פי הלחץ והנפח המשתנים של הקיטור בצילינדר בזמן עבודת המנוע. נתונים אלה נמדדים באמצעות מכשיר הנקרא "אינדיקטור", ומכאן השם.
↑  The Times, 7 February 1846.
אורבלין פינדה

אורבלין פינדה אלברדו (בספרדית: Orbelín Pineda Alvarado; נולד ב-24 במרץ 1996 במקסיקו) הוא כדורגלן מקסיקני המשחק בעמדת הקשר בקבוצת א.א.ק. אתונה מליגת העל היוונית.
קריירת מועדונים > קרטרו

פינדה נולד במקסיקו. בגיל 16 הצטרף למחלקת הנוער של קרטרו מליגת העל המקסיקנית. ב-21 בינואר 2014 ערך פינדה את הופעת הבכורה שלו בקבוצה הבוגרת, כשנכנס כמחליף בדקה ה-70 בהפסד 1-0 לסלאיה במסגרת הגביע המקסיקני. ב-2 באוגוסט ערך פינדה את הופעת הבכורה שלו בליגת העל המקסיקנית, כשנכנס כמחליף בדקה ה-82 בניצחון 2-0 על פצ'וקה. ב-25 בינואר 2015 הבקיע פינדה את שער הבכורה שלו במועדון, שער בדקה ה-63 בהפסד 2-1 לפצ'וקה במסגרת הליגה. בסך הכל ערך פינדה 44 הופעות ליגה במועדון, בהן הבקיע 8 שערים.
קריירת מועדונים > גוודלחרה

ב-2 בדצמבר 2015 הודיעה גוודלחרה מליגת העל המקסיקנית על החתמתו של פינדה על חוזה ל-5 שנים במועדון. ב-11 בינואר 2016 ערך פינדה את הופעת הבכורה שלו במועדון, כששיחק 90 דקות בתיקו 2-2 נגד וראקרוס במסגרת הליגה. ב-17 בינואר הבקיע את שער הבכורה שלו במועדון, שער בדקה השישית בתיקו 1-1 נגד קרוס אסול במסגרת הליגה.
קריירה בינלאומית

נכלל בסגל נבחרת מקסיקו לטורנירים גביע הזהב 2017, גביע הזהב 2019, מונדיאל 2022 וגביע הזהב 2023.
נכלל בסגל נבחרת מקסיקו לטורניר קופה אמריקה 2024.
The Best (שיר)

The Best (בעברית: הטוב ביותר או המיטב) הוא סינגל שהוקלט על ידי הזמרת הולשית בוני טיילר, מתוך אלבומה השביעי, Hide Your Heart. השיר יצא לאור ב-1988, כסינגל הראשון מתוך האלבום, על ידי חברת התקליטים קולומביה רקורדס.
השיר הגיע למקום העשירי במצעד שבנורווגיה, וה-95 במצעד הסינגלים הבריטי.
רקע וכתיבה

השיר נכתב על ידי מייק צ'פמן והולי נייט והופק על ידי דזמונד צ'יילד. השיר הוא שיר בסגנון הפופ רוק, אשר אפיין את מרבית שירי האלבום. השיר יצא על גבי תקליטור בצירוף עם שני השירים "The Fire Below" ו-"Under Suspicion".
הוידאו קליפ המלא של השיר עלה לערוץ היוטיוב של בוני טיילר ב-15 בנובמבר 2009.
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 95 |  |
|  נורווגיה | VG-lista | 10 |  |
גרסתה של טינה טרנר

The Best הוקלט מחדש על ידי טינה טרנר, ויצא ב-2 בספטמבר 1989, כסינגל הראשון מתוך אלבומה השביעי, Foreign Affair. גרסתה הפכה ללהיט עולמי שזכתה להצלחה חסרת תקדים עד כדי כך, שנכנסה למצעדים שבועיים כמה עשורים אחרי שיצאה.
גרסתה של טרנר הגיעה למקום החמישי במצעד הסינגלים הבריטי, וה-15 במצעד הבילבורד הוט 100.
גרסתה של טינה טרנר > הצלחה

גרסתה של טרנר זכתה להצלחה חסרת תקדים כאשר נכנסה אל החמישיות הפותחות במצעדים שבאוסטרליה, פלנדריה, קנדה, אירופה, פינלנד, איטליה, שווייץ, גרמניה, בריטניה, וכולי.
בארצות הברית, הגיעה גרסתה של טרנר אל המקום ה-15 במצעד הבילבורד הוט 100. בנוסף לכך, קיבל השיר את תואר הכסף בבריטניה, על סך מכירות של 200 אלף עותקים בסך הכל. באוסטרליה קיבל השיר את תואר הפלטינה על סך מכירות של 70,000 עותקים.
הקליפ הרשמי של השיר עלה ב-13 במרץ 2009 ליוטיוב, ונכון למאי 2021 צבר למעלה מ-86 מיליון צפיות.
גרסתה של טינה טרנר > וידאו קליפ

בתחילתו של הוידאו קליפ, ניתן לראות את טינה טרנר מתנועעת לצלילי השיר, בחדר המואר על ידי כמה פנסים. לאחר מכן, מוצגות סצנות בהן ניתן לראות סוס. לבסוף, ניתן לראות את טרנר רצה ביחד עם הסוס, וממולם נגן סקסופון.
הקליפ הועלה לערוץ היוטיוב של EMI מיוזיק.
גרסתה של טינה טרנר > מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 4 |  |
|  אירופה | אירופה הוט 100 | 3 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 15 |  |
|  גרמניה | GfK – טופ 100 | 4 |  |
|  הולנד | מצעד 40 הסינגלים ההולנדיים | 5 |  |
|  הממלכה המאוחדת | מצעד הסינגלים הבריטי | 5 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 28 |  |
|  ספרד | PROMUSICAE | 20 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 2 |  |
|  צרפת | SNEP | 23 |  |
|  קנדה | קנדה הוט 100 | 4 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 3 |  |
|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  אירופה | אירופה הוט 100 | 35 |  |
|  הממלכה המאוחדת | מצעד הסינגלים הבריטי | 9 |  |
|  הממלכה המאוחדת | מצעד השירים הדיגיטליים | 9 |  |
|  סקוטלנד | מצעד הסינגלים הסקוטי | 1 |  |
|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  סלובניה | SloTop50 | 12 |  |
|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  פולין | ZPAV | 44 |  |
|   ‏‏‏  מצעדי סוף שנה (1989)> מדינה |   ‏‏‏  מצעדי סוף שנה (1989)> מצעד |   ‏‏‏  מצעדי סוף שנה (1989)> מיקום שיא |   ‏‏‏  מצעדי סוף שנה (1989)>  |
| --- | --- | --- | --- |
|  אוסטריה | Ö3 אוסטריה טופ 40‏ | 16 |  |
|  אוסטרליה | מצעד הסינגלים האוסטרלי | 33 |  |
|  איטליה | מצעד הסינגלים האיטלקי | 22 |  |
|  גרמניה | GfK – טופ 100 | 41 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 41 |  |
|  נורווגיה | VG-lista | 14 |  |
|  פלנדריה | אולטראטופ 50 | 19 |  |
|  קנדה | קנדה הוט 100 | 52 |  |
|  שווייץ | המצעד השווייצרי | 27 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  סלובניה | SloTop50 | 39 |  |
גרסתה של טינה טרנר > נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | זהב | 25,000 |
| בריטניה (BPI) | פלטינה | 600,000 |
 מכירות + הזרמת מדיה בלבד
גרסתם של טינה טרנר וג'ימי בארנס

(Simply) The Best הוקלט בשנית על ידי טינה טרנר בשנת 1992, ביחד עם ג'ימי בארנס. השיר יצא לאור במאי 1992, כסינגל החמישי והאחרון מתוך אלבום הלהיטים הראשון של טרנר, Simply the Best.
השיר הגיע למקום ה-14 במצעד המוזיקה האוסטרלי, וה-11 במצעד שבניו זילנד.
גרסתם של טינה טרנר וג'ימי בארנס > רקע והפקה

השיר הופק מחדש על ידי דן הארטמן וכריס לורד-אלג'י ויצא על ידי חברת התקליטים מאשרום רקודס במאי 1992, כסינגל אחרון מתוך אלבום להיטים בעל שם דומה, Simply the Best, אותו הוציאה טרנר כמה חודשים קודם לכן.
גרסה זו מכילה בתוכה את סגנון הפופ רוק והרוק.
גרסתם של טינה טרנר וג'ימי בארנס > וידאו קליפ

הווידאו קליפ המלא שיצא עבור השיר, פורסם ביוטיוב ב-6 במאי 2013. הקליפ צולם באולפן הקלטות, בו ניתן לראות את השניים שרים את השיר אל תוך מיקרופון וציוד סאונד נוסף. מרבית הקליפ צולם בשחור-לבן, אך לבסוף ניתן לראות חלקים שצולמו בצבע.
נכון למאי 2021, הווידאו קליפ צבר למעלה מ-2,492,000 צפיות.
גרסתם של טינה טרנר וג'ימי בארנס > מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  ניו זילנד | המצעד הניו זילנדי הרשמי | 11 |  |
בתרבות הפופולרית > בארצות הברית

השיר הושמע בטקס שקיימו סן פרנסיסקו 49', עבור ג'ו מונטנה.
השיר השומע בכמה טקסים שקיימו פיטסבורג פינגווינס עבור מריו למיה, ששם משפחתו בצרפתית, מפורש כ-"הכי טוב", כשם השיר.
השיר הושמע כאשר באפלו ביזונס ניצחו באצטדיון Coca-Cola Field.
השיר השומע בטקס של פילדלפיה 76', עבור אלן אייברסון.
השיר הושמע עבור המתאבק לארי זביצקו, בעת שקיבל את תואר "אלוף העולם", על ידי איגוד ההיאבקות האמריקאי.
השיר הושמע ב-13 באוגוסט 2016, ביאנקי סטדיום, עבור הניו יורק יאנקיז.
השיר הושמע באחד מפרקי התוכנית "המופע של דרו קארי", בשנת 1998.
גרסתה של בוני טיילר, הושמעה בתוכנית "סמאקדאון", ב-20 ביולי 2007.
בתרבות הפופולרית > באירופה

השיר הפך לסיסמה של חלק מקבוצות מסוימות, בצפון אירלנד.
באחד מפרקי סדרת הטלוויזיה הבריטית "המשרד", הוזכר השיר על ידי דייוויד ברנט.
גרסאות כיסוי

השיר הוקלט מחדש על ידי "מלכת הסול של ניו אורלינס" אירמה תומאס בשנת 1990, ונכלל באלבומה Live! Simply The Best.
את השיר שרה סלין דיון במהלך אחת מהופעותיה. ההופעה עלתה ליוטיוב והפכה לויראלית.
בשנת 2018, ביצע ג'יימס ביי את השיר מחדש בתוכנית רדיו של ה-BBC.
השחקן והמוזיקאי הקנדי נואה ריד, ביצע את השיר תחת השם "Simply the Best".
הזמרת האוקראינית אני לוראק ביצעה את השיר מחדש.
ווינונה ג'אד ביצעה את השיר באחת מהופעותיה, ואף כללה אותו באלבומה, Her Story: Scenes from a Lifetime.
ב-4 ביולי 1998, ביצעה טינה טרנר ביחד עם ארוס רמאצוטי את השיר, בהופעה שנערכה במינכן.
הזמרת הצרפתייה שאמין באדי, ביצעה את השיר בהופעה ביחד עם להקת ליווי.
רוז פוסטאנס שרה את השיר במסגרת התוכנית "אקס פקטור ישראל".
בשנת 2015 הופיעה אינדירה לבק עם השיר במסגרת התוכנית "אקס פקטור קרואטיה".
אמנית המוזיקה האלקטרונית הגרמנית, גודרון גוט עשתה גרסה משלה עבור השיר, אשר פורסמה ב-2012.
אישטוון פישונט

אישטוון פישונט (בהונגרית: Pisont István; נולד ב-16 במאי 1970) הוא כדורגלן עבר הונגרי ששיחק בעמדת הקשר, וכיום מאמן.
קריירה

פישונט החל את הקריירה המקצוענית שלו בשנת 1988 בקבוצת בודפשט הונבד, והיה שותף לזכייתה של הקבוצה באליפות הליגה ההונגרית שלוש פעמים (1989, 1991 ו-1993). בשנת 1995 עבר פישונט לקבוצת שרלרואה מליגת העל הבלגית, שם שיחק כחצי עונה עד שנרכש על ידי בית"ר ירושלים בזמן חלון ההעברות של עונת 1995/1996.
פישונט הפך לאחד השחקנים המרכזיים בקבוצה, וזכה עמה בשתי אליפויות רצופות בעונות 1996/1997 ו-1997/1998. באליפות השנייה היה פישונט חתום על שלושה מהשערים החשובים ביותר של הקבוצה באותה עונה: שער הניצחון במחזור ה-25 מול הפועל תל אביב אשר הייתה יריבתה העיקרית של בית"ר על האליפות באותה עונה, שער הניצחון במחזור ה-29 מול הפועל בית שאן בתוספת הזמן, במשחק שזכה לכינוי משחק השרוכים, ושער הניצחון במחזור האחרון מול מכבי פתח תקווה, שהבטיח רשמית את האליפות. בעונה זו זכה עם בית"ר ירושלים גם בגביע הטוטו, ובסופה עזב את הקבוצה וחתם באיינטרכט פרנקפורט הגרמנית שעלתה לבונדסליגה. פישונט לא הצליח לבסס את מעמדו בקבוצה, ובסיום העונה חזר לישראל וחתם בהפועל תל אביב.
פישונט שיחק שלוש עונות בהפועל תל אביב ובעונת 1999/2000 זכה איתה בדאבל, לאחר שכבש 6 שערים בעונה זו, כולל שער חשוב בדרבי מול מכבי תל אביב בסיבוב השלישי. בעונת 2001/2002 היה שותף להעפלתה של הקבוצה עד לשלב רבע גמר גביע אופ"א, הישג השיא של קבוצה ישראלית במפעל. פישונט כבש את השער השני לזכות הפועל בניצחון החוץ 2–1 על פארמה האיטלקית, אשר העלה אותה לשלב רבע הגמר שם הודחה על ידי מילאן האיטלקית. באותה עונה זכה פישונט עם הקבוצה בגביע הטוטו.
לקראת עונת 2002/2003 חתם פישונט במועדון ספורט אשדוד, אך לאחר כחצי עונה עבר לבני יהודה תמורת אורן ניסים שעשה את הדרך ההפוכה. לקראת סיום העונה עזב פישונט את בני יהודה עקב פציעה וחזר להונגריה. פישונט חתם במ.ט.ק. בודפשט שם שיחק עונה אחת, כשאחריה עבר לקבוצת וצ'שי, שם שיחק עד שפרש ממשחק פעיל.
פישונט הוא שחקנה לשעבר של נבחרת הונגריה. ב-19 בפברואר 1991 ערך את הופעת הבכורה שלו בנבחרת, במשחק ידידות מול נבחרת ארגנטינה. בסך הכל רשם 31 הופעות בנבחרת, בהן כבש שער אחד, במשחק מול נבחרת אזרבייג'ן במסגרת מוקדמות יורו 2000.
במהלך עונת 2007/2008 אימן פישונט את וצ'שי, ולאחר מכן החל לאמן את נבחרת הונגריה הצעירה. בשנת 2015 סיים את תפקידו.
במרץ 2020 מונה פישונט למאמן בודפשט הונבד, בה החל את הקריירה הבוגרת שלו כשחקן כדורגל.
תארים

אליפות הונגריה: 1988/1989, 1990/1991, 1992/1993
אליפות ישראל: 1996/1997, 1997/1998
גביע הטוטו: 1997/1998
אליפות ישראל: 1999/2000
גביע המדינה: 1999/2000
גביע הטוטו: 2001/2002
לקריאה נוספת

רון עמיקם, מאיר גבאי ורוני דיאון, אני אוהב אותך בית"ר, מדיה 14, 2007
הערות שוליים

↑  גביע אופ"א: פארמה - הפועל ת"א 2:1, באתר ynet, 28 בפברואר 2002
↑  אישטוואן פישונט עבר לבני יהודה; אורן ניסים עבר למ.ס. אשדוד, באתר ynet, 3 בדצמבר 2002
↑  בני יהודה: פישונט סיים את דרכו בקבוצה, באתר ynet, 15 במאי 2003
אוסטין ויילי

אוסטין ג'רמיין ויילי (באנגלית: Austin Jermaine Wiley; נולד ב-8 בינואר 1999) הוא כדורסלן אמריקאי המשחק בעמדת הסנטר בהפועל ירושלים מליגת העל בכדורסל והיורוקאפ.
קריירה בתיכון

ויילי למד בתיכון ספיין פארק בהובר, אלבמה, ובשנתה הג'וניור שלו העמיד ממוצעים של 27.1 נקודות, 12.7 ריבאונדים ו-2.9 חסימות למשחק. בקיץ 2016 עבר ללמוד במיאמי, פלורידה ולשחק באקדמיית קונרד באורלנדו.
ויילי דורג במקום ה-27 בכל ארצות הברית וכסנטר השישי בטיבו במחזור 2016 על ידי ESPN. ב-9 בנובמבר 2016 חתם באוניברסיטת אובורן בעקבות הוריו, שניהם בוגרי האוניברסיטה, וב-16 בדצמבר בחר לוותר על שנתו האחרונה בתיכון ולהתחיל לשחק כדורסל מכללות באובורן.
ויילי ערך את הופעת הבכורה שלו בקבוצה ב-18 בדצמבר 2016, ורשם 9 נקודות, 3 ריבאונדים ו-2 חסימות בניצחון 76–74 על מרסר. הוא סיים את שנתו הראשונה עם ממוצעים של 8.8 נקודות, 4.7 ריבאונדים ו-1.3 חסימות ב-18 דקות למשחק.
ב-2 בנובמבר 2017 הודיעה אובורן כי השעתה את ויילי ואת חברו לקבוצה דנג'ל פוריפוי ללא הגבלת זמן, בשל חשדות לזכאותם שהועלו על רקע חקירת ה-FBI בעניינו של עוזר מאמן הקבוצה צ'אק פרסון. ב-12 בינואר 2018 קבעה ה-NCAA שוויילי יוכל לשחק בעונת 2018/19, אך יושעה משארית עונת 2017/18.
כג'וניור רשם ויילי ממוצעים של 6.9 נקודות, 4.0 ריבאונדים ו-1.3 חסימות למשחק, והעפיל עם אובורן לראשונה בתולדותיה לפיינל פור טורניר אליפות המכללות בכדורסל.
ב-12 בפברואר 2020 רשם ויילי דאבל דאבל של 18 נקודות ו-17 ריבאונדים, לצד 5 חסימות, בניצחון 95–91 בהארכה על אוניברסיטת אלבמה. בעונתו האחרונה העמיד ויילי ממוצעים של 10.6 נקודות, 9.3 ריבאונדים ו-1.6 חסימות למשחק, שני באזור ה-SEC בכדורים חוזרים.
קריירה מקצועית

ויילי לא נבחר בדראפט ה-NBA ‏2020 וב-2 בינואר 2021 חתם בריזן לודוויגסבורג מליגת העל הגרמנית בכדורסל, אך הופיע במשחק ליגה אחד בלבד וב-20 בינואר עבר לגלדיאטורס טרייר מהליגה הגרמנית השנייה בכדורסל, במדיה רשם 14.7 נקודות, 8.8 ריבאונדים ו-1.8 חסימות בממוצע בשישה משחקים.
ב-2022 חתם ויילי בנפטונאס קלייפדה מליגת העל הליטאית בכדורסל. ב-21 בדצמבר הוא רשם 14 נקודות ושיא קריירה של 24 ריבאונדים בניצחון 80–75 על פרינאו פרינאי. בעונת 2022/23 רשם בממוצע 10.9 נקודות ו-8.9 ריבאונדים למשחק, וסיים כמלך הריבאונדים של הליגה.
ב-17 ביולי 2023 חתם ויילי בטופאש בורסה מליגת העל הטורקית בכדורסל. בעונת 2023/2024 העמיד ממוצעים של 15.2 נקודות, 10.1 ריבאונדים ו-22.7 נקודות מדד למשחק ונבחר ל-MVP של הליגה הטורקית לאחר שהוביל אותה בשני הנתונים האחרונים, ובליגת האלופות בכדורסל נבחר לחמישיית העונה לאחר שרשם 12.4 נקודות ו-8.9 ריבאונדים למשחק.
ב-3 ביולי 2024 חתם ויילי לשלוש שנים בהפועל ירושלים מליגת העל בכדורסל והיורוקאפ.
קריירה בנבחרת הלאומית

ויילי שיחק במדי הנבחרות הצעירות של ארצות הברית, וזכה עימן במדליית זהב בגביע העולם בכדורסל עד גיל 17 2016 ובמדליית ארד בגביע העולם בכדורסל עד גיל 19 2017.
חיים אישיים

אימו של ויילי, ויקי אור (אנ') שיחקה בנבחרת ארצות הברית בכדורסל נשים וזכתה עימה באליפות העולם בכדורסל נשים 1990 ובמדליית ארד בטורניר הכדורסל באולימפיאדת ברצלונה (1992).
הערות שוליים

↑  Auburn commit Austin Wiley high among ESPN 100 list, The Montgomery Advertiser, ‏7 ביוני 2016
↑  5-star power forward Austin Wiley cleared to play at Auburn, 247Sports, ‏16 בדצמבר 2016
↑  פרופיל גיוס למכללות, באתר ESPN
↑  Five-star center Austin Wiley follows family path to Auburn, USA Today, ‏27 בספטמבר 2015
↑  Austin Wiley enrolls early, eligible to play immediately for Auburn, ESPN, ‏16 בדצמבר 2016
↑  Austin Wiley recaps his Auburn basketball debut after dramatic win, AL.com, ‏18 בדצמבר 2016
1 2 3  סטטיסטיקות מכללות, באתר Sports-Reference.com
↑  עידן ויניצקי, ‏ברוס הגדול מכולם: המאמן היהודי הפרוע של אובורן, באתר ערוץ הספורט, 6 באפריל 2019
↑  Auburn holding out Danjel Purifoy and Austin Wiley indefinitely amid FBI probe, CBS, ‏2 בנובמבר 2017
↑  Wiley eligible for 2018-19 season, NCAA, ‏11 בינואר 2018
↑  יאיר קטן, התקפה של פורמולה 1: אובורן חולמת על אליפות המכללות, באתר ynet, 5 באפריל 2019
↑  Wiley, No. 11 Auburn survive in OT again, 95–91 over Alabama, ESPN, ‏12 בפברואר 2020
↑  Pearl on Wiley: Big man's arrival provided big boost to AU hoops, 247 Sports, ‏18 במרץ 2020
↑  MHP RIESEN Ludwigsburg ink Austin Wiley, Sportando, ‏2 בינואר 2021
↑  Verstärkung für die RÖMERSTROM Gladiators Trier – Center Austin Wiley wechselt an die Mosel, 5vier.de, [חיזוק ל-RÖMERSTROM גלדיאטורס טרייר – הסנטר אוסטין ויילי עובר למוזל] (בגרמנית)
↑  סיקור המשחק, באתר Proballers
↑  Austin Wiley Tofaş'ta, טופאש בורסה, ‏17 ביולי 2023 (בטורקית)
↑  עמרי מנהיים, ‏רכש מרשים: MVP הליגה הטורקית חתם בהפועל ירושלים, באתר ערוץ הספורט, 3 ביולי 2024
אייזיק טודהאנטר

| --- | --- |

 לידה:  23 בנובמבר 1820 ריי, הממלכה המאוחדת 
 פטירה:  1 במרץ 1884 (בגיל 63) קיימברידג', הממלכה המאוחדת של בריטניה הגדולה ואירלנד 
 ענף מדעי:  מתמטיקה, היסטוריה של המתמטיקה
 מקום מגורים:  אנגליה
 מקום קבורה:  בית הקברות מיל רואד 
 מקום לימודים:  אוניברסיטת לונדון  קולג' סנט ג'ון  אוניברסיטת קיימברידג' 
 מנחה לדוקטורט:  ויליאם הופקינס 
 מוסדות:  אוניברסיטת קיימברידג' 
 תלמידי דוקטורט:  אדוארד רות' 
 פרסים והוקרה:  פרס סמית' (1848)  פרס אדמס (1871)  עמית החברה המלכותית 
 
אייזיק טודהאנטר (23 בנובמבר 1820 – 1 במרץ 1884) היה מתמטיקאי והיסטוריון של המתמטיקה אנגלי. היה עמית החברה המלכותית של לונדון.